**Сонечнае зацьменне 1 жніўня 2008 года** — поўнае сонечнае зацьменне 126 сараса, якое можна было назіраць часткова на тэрыторыі Беларусі і іншых краін і цалкам на тэрыторыі Расіі.

Зацьменне мела велічыню 1,0394 і дасягнула свайго максімуму ў 10:22:12 UTC у пункце з каардынатамі 66° пн. ш. 72° у. д. Працягласць максімальнай фазы зацьмення склала 2 хв. 27 с. а месяцавы цень на зямной паверхні дасягнуў шырыні 237 км.

Зацьменне 1 жніўня 2008 года стала 2-ім сонечным зацьменнем у 2008 годзе і 16-ым у XXI стагоддзі. Папярэдняе сонечнае зацьменне адбылося 7 лютага 2008 года, наступнае — 26 студзеня 2009 года.

Агульная інфармацыя
-------------------

Зацьменне пачалося ў 11:21 па мінскім часе на крайняй поўначы Канады, блізу заліва Куін-Мод. Поўнае зацьменне ў гэтым рэгіёне назіралася ў гарызонце і доўжылася прыкладна паўтары хвіліны. Рухаючыся ва ўсходнім кірунку, месяцавы цень прайшоў праз астравы Канадскага Арктычнага архіпелага і выйшаў у Паўночны Ледавіты Акіян. У 11:51 па Мінску цень апынуўся на тэрыторыі Беларусі.

У 13:02 па мінскім часе зацьменне дасягнула найбольшай фазы (1,02). У гэты час цень знаходзіўся блізу горада Надым Ямала-Ненецкай аўтаномнай акругі (Расія). Працягласць поўнага зацьмення ў гэтай мясцовасці склала 2 хвіліны 27 секунд, Сонца знаходзілася на вышыні каля 33 градусаў над гарызонтам. Рухаючыся далей, цень перасёк усход Ханты-Мансійскай аўтаномнай акругі, захад Томскай вобласці, і ў 13.40 патрапіў ў Новасібірскую вобласць. Праз пяць хвілін найбольшая фаза зацьмення назіралася ў Новасібірску, які апынуўся амаль у цэнтры паласы поўнай фазы. Працягласць зацьмення ў Новасібірску склала 2 хвіліны 19 секунд, вышыня Сонца над гарызонтам — 30 градусаў. Рухаючыся далей на паўднёвы ўсход, цень прайшоў праз Барнавул, Бійск, Горана-Алтайск.

Сонечнае зацьменне ў Мінску
Месяцавы цень пакінуў тэрыторыю Расіі ў 13:59 па Мінску, прабыўшы на ёй каля гадзіны. Закрануўшы сваім бокам тэрыторыю Казахстана, ён далей прайшоў па мяжы Манголіі і Кітая, затым па тэрыторыі Кітая, дзе і пакінуў Зямлю ў 14:22 па Мінску на заходзе Сонца блізу горада Сіань.

Прыватнае зацьменне пачалося ў 11:04 па Мінску ў акіяне блізу канадскай астравы Ньюфаўндленд, а скончылася ў 15:39 па Мінску ў Бенгальскім заліве. Прыватныя фазы зацьмення назіраліся на большай частцы Еўропы (акрамя паўднёвых абласцёў) і Азіі (акрамя крайняга ўсходу), у паўночна-ўсходняй частцы Паўночнай Амерыкі, у Паўночным Ледавітым акіяне і на поўначы Атлантычнага.

На тэрыторыі Беларусі прыватныя фазы зацьмення назіраліся па ўсёй тэрыторыі з максімальнай цёмнай зонай каля 40 %.

Падчас поўнага зацьмення на небе можна было заўважыць найзырчэйшыя зоркі і планеты — злева ад Сонца знаходзіліся Меркурый, Венера, Рэгул, Сатурн і Марс. Венера стала бачная яшчэ да наступу поўнай фазы, Меркурый і Сатурн сталі прыкметныя з пачаткам поўнай фазы, Марс і Рэгул можна было ўбачыць пры ўмовах досыць празрыстай атмасферы.

Карта
-----

Мадэль сонечнага зацьмення 1 жніўня 2008 года

Гл. таксама
-----------

* Сонечныя зацьменні XXI стагоддзя

Зноскі
------

1. 1 2 3  Catalog of Solar Eclipses: 2001 to 2100 (англ.).  НАСА. Праверана 27 кастрычніка 2018.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Сонечнае зацьменне 1 жніўня 2008 года
* Каталог сонечных зацьменняў 2001 — 2100
* Каталог сонечных зацьменняў 126 сараса
* Малая глабальная карта, на якой паказана геаграфія бачнасці зацьмення
* Вялікая глабальная карта, на якой паказана геаграфія бачнасці зацьмення

| ⛭Сонечныя зацьменні |
| --- |
| Спісы сонечных зацьменняў | 

|  |  |
| --- | --- |
| Паводле стагоддзя | Сонечныя зацьменні ў старажытнасці • I ст. • II ст. • III ст. • IV ст. • V ст. • VI ст. • VII ст. • VIII ст. • IX ст. • X ст. • XI ст. • XII ст. • XIII ст. • XIV ст. • XV ст. • XVI ст. • XVII ст. • ≛ XVIII ст. • ≛ XIX ст. • ≛✰ XX ст. • ≛ XXI ст. |
| Паводле сараса | 100 • 101 • 102 • 103 • 104 • 105 • 106 • 107 • 108 • 109 • 110 • 111 • 112 • 113 • 114 • 115 • 116 • 117 • 118 • 119 • 120 • 121 • 122 • 123 • 124 • 125 • 126 • 127 • 128 • 129 • 130 • 131 • 132 • 133 • 134 • 135 • 136 • 137 • 138 • 139 • 140 • 141 • 142 • 143 • 144 • 145 • 146 • 147 • 148 • 149 • 150 • 151 • 152 • 153 • 154 • 155 • 156 • 157 • 158 • 159 • 160 • 161 • 162 |

 |
| Поўныя | 1 мая 1185 •  28 ліпеня 1851 •  19 жніўня 1887 •  21 жніўня 1914 •  19 чэрвеня 1936 •  9 ліпеня 1945 •  22 верасня 1968 •  30 чэрвеня 1973 •  31 ліпеня 1981 •  9 сакавіка 1997 •  11 жніўня 1999 •  21 чэрвеня 2001 •  4 снежня 2002 •  23 лістапада 2003 •  8 красавіка 2005 •  29 сакавіка 2006 •  1 жніўня 2008 • 22 ліпеня 2009 •  11 ліпеня 2010 •  13 лістапада 2012 •  3 лістапада 2013 •  20 сакавіка 2015 •  9 сакавіка 2016 •  21 жніўня 2017 •  2 ліпеня 2019 •  14 снежня 2020 •  4 снежня 2021 •  20 красавіка 2023 •  8 красавіка 2024 •  12 жніўня 2026 •  2 жніўня 2027 •  22 ліпеня 2028 • 25 лістапада 2030 • 14 лістапада 2031 • 30 сакавіка 2033 •  20 сакавіка 2034 • 2 верасня 2035 • 9 красавіка 2043 •  30 красавіка 2060 •  20 красавіка 2061 |
| Частковыя | 4 студзеня 2011 • 1 чэрвеня 2011 • 1 ліпеня 2011 • 25 лістапада 2011 • 23 кастрычніка 2014 • 13 верасня 2015 • 15 лютага 2018 • 13 ліпеня 2018 • 11 жніўня 2018 • 6 студзеня 2019 • 25 кастрычніка 2022 • 3 лістапада 2032 • 25 красавіка 2051 |
| Кольцападобныя | 7 лютага 2008 • 15 студзеня 2010 • 20 мая 2012 • 10 мая 2013 • 1 верасня 2016 • 26 лютага 2017 • 26 снежня 2019 • 21 чэрвеня 2020 • 10 чэрвеня 2021 • 1 чэрвеня 2030 • 21 чэрвеня 2039 • 11 чэрвеня 2048 • 1 ліпеня 2057 |
| На іншых нябесных целах | Месяц • Марс • Юпітэр • Сатурн • Уран • Нептун • Плутон |
| З’явы падчас зацьмення | Ценявыя хвалі • Пацеркі Бейлі • Брыльянтавае кольца • Заравае кольца |